|  |  |
| --- | --- |
|  |  |
| Til høringsparterne på vedlagte høringsliste | 15. december 20232023-4558 |

# Høring over udkast til forslag til lov om udbygning af E20 Amagermotorvejen

Transportministeriet sender hermed vedlagte udkast til forslag til lov om udbygning af E20 Amagermotorvejen.

Lovforslaget bemyndiger transportministeren til at udbygge Amagermotorvejen. Omfattet er bl.a. etablering af parallelle fordelingsveje på strækningen fra motorvejskryds Avedøre til Avedøre Havnevej, udbygning fra seks til otte kørespor fra Avedøre Havnevej og videre mod øst til tilslutningsanlæg 20 København C samt etablering af ca. 12,5 km støjafskærmning.

Baggrunden for lovforslaget er aftalen af 28. juni 2021 om Infrastrukturplan 2035. Lovforslaget skal således være med til at udmønte infrastrukturplanen.

Transportministeriet skal anmode om, at eventuelle bemærkninger til udkastet er ministeriet i hænde **senest den 15. januar 2024**. Bemærkninger bedes sendt til trm@trm.dk samt arp@trm.dk.

Spørgsmål vedrørende høringen kan stilles til chefkonsulent Anders Petersen på telefon 20 69 79 95 eller på arp@trm.dk.

Med venlig hilsen

Anders Petersen